Anexă la HCL Salcia nr……/………...2025
REGULAMENT 

privind stabilirea unor măsuri pentru gospodărirea comunei Salcia, județul Prahova
CAPITOLUL I: Dispoziţii generale
Art. 1

(1)Prezentul regulament stabileşte obligaţiile şi răspunderile care revin instituţiilor publice, operatorilor economici şi persoanelor fizice şi juridice pentru buna gospodărire a comunei Salcia, pentru instaurarea unui climat de ordine şi curăţenie pe teritoriul acesteia.

(2)Asigurarea şi păstrarea curăţeniei şi ordinii pe teritoriul comunei Salcia, buna gospodărire a acestora şi respectarea normelor de igienă constituie o obligaţie fundamentală a autorităţii administraţiei publice locale, a instituţiilor publice, a operatorilor economici şi a altor persoane fizice şi juridice.

Art. 2
Organizarea, derularea şi participarea la activităţile edilitar-gospodăreşti constituie o obligaţie permanentă a consiliilor locale şi a primarilor, a autorităţilor şi instituţiilor publice, a operatorilor economici, cu sau fără personalitate juridică, precum şi a celorlalte persoane fizice şi juridice.

Art. 3
Consiliul local Salcia, precum şi primarul răspund de organizarea, conducerea, îndrumarea, coordonarea şi controlul întregii activităţi de gospodărire şi înfrumuseţare a comunei Salcia, de păstrarea ordinii şi curăţeniei.

Art. 4

În îndeplinirea atribuţiilor ce revin potrivit O.G. nr.21/2002 privind gospodărirea localităților urbane și rurale, cu modificările și completările ulterioare, consiliul local, precum şi primarul vor lua toate măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul comunei Salcia şi în afara acesteia, la efectuarea la timp a activităţilor gospodăreşti.

Art. 5

Instituţiile publice, precum şi persoanele fizice şi juridice au obligaţia să efectueze lucrările de întreţinere şi curăţenie a clădirilor şi terenurilor aflate în proprietatea sau în folosinţa lor, a anexelor acestora, a incintelor, împrejmuirilor, precum şi a oricăror alte spaţii utilizate de acestea.

Art. 6

Persoanele fizice şi juridice au obligaţia să asigure îngrijirea clădirilor şi a terenurilor aflate în proprietatea sau în folosinţa lor, a anexelor gospodăreşti, curţilor, împrejmuirilor şi să păstreze ordinea şi curăţenia pe străzi, drumuri, în pieţe, parcuri şi grădini, în celelalte locuri publice, precum şi în mijloacele de transport în comun.
CAPITOLUL II: 
Obligaţiile instituţiilor publice şi ale persoanelor fizice şi juridice
Art. 7

Instituţiilor publice şi persoanelor fizice şi juridice le revin următoarele obligaţii:

a)să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;

b)să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;

c)să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;

d)să asigure curăţenia pe terenurile şi locurile de depozitare aflate în proprietate, precum şi pe căile de acces;

e)să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de consiliile locale;

f)să depoziteze corespunzător reziduurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;

g)să menţină curăţenia trotuarelor, a părţii carosabile, a locurilor publice - spațiul verde/pavelele din dreptul imobilelor deținute în proprietate/sub orice formă şi a locurilor de parcare pe care le folosesc;
h)să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliile locale;

i)să respecte măsurile stabilite de lege şi de reglementările locale pentru asigurarea igienei publice şi curăţeniei în localităţi;

j)să asigure curăţarea mijloacelor de transport şi a utilajelor la intrarea acestora pe drumurile publice;

k)să cureţe şi să întreţină şanţurile, rigolele şi podeţele aferente proprietăţii;

l)să finalizeze construcţiile începute, pe baza autorizaţiilor eliberate de primari, în condiţiile şi în termenele stabilite de acestea;

m)să nu ocupe domeniul public cu vehicule în afara spaţiilor marcate expres de administratorul domeniului public.
n) să nu circule cu masini,utilaje,utilaje agricole,atelaje cu tractiune animal pe drumurile publice locale care sunt nemodenizate, din pamant sau pe care se execută lucrari de intretinere,reparatii,amenajare sau modernizare.
Art. 9
Instituţiilor publice, agenţilor economici şi celorlalte persoane juridice le revin următoarele obligaţii:
a)să întreţină în stare corespunzătoare imobilele în care îşi desfăşoară activitatea, prin efectuarea lucrărilor de reparaţii, amenajări şi a altor lucrări specifice;
b)să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor în care îşi desfăşoară activitatea, inclusiv spălarea, curăţarea şi zugrăvirea periodică a acestora;
c)să asigure curăţenia la locurile de depozitare a materialelor în curţile interioare şi pe celelalte terenuri pe care le deţin, precum şi pe căile de acces;
d)să asigure igiena în imobilele şi incintele deţinute sub orice formă, prin activităţi de curăţare, dezinsecţie şi deratizare;
e)să depoziteze corespunzător reziduurile menajere, industriale, agricole, precum şi materialele refolosibile;
f)să efectueze şi să menţină curăţenia trotuarelor, a părţii carosabile a străzii sau a drumului, a locurilor de parcare pe care le folosesc şi să îndepărteze zăpada şi gheaţa de pe trotuarele din dreptul imobilelor şi incintelor în care îşi desfăşoară activitatea, potrivit normelor stabilite de consiliile locale;
g)să respecte măsurile stabilite de consiliile locale şi judeţene pentru asigurarea igienei publice şi curăţeniei în localităţi;
h)să asigure curăţarea mijloacelor de transport şi a utilajelor la intrarea acestora pe drumurile publice.
CAPITOLUL III: Sancţiuni
Art. 8

Nerespectarea sau neîndeplinirea obligaţiilor stabilite prin prezentul regulament constituie contravenții și atrag răspunderea contravenţională în domeniul bunei gospodăriri a comunei, şi se sancţionează, după cum urmează:
	Nr.

crt.
	Fapta contravențională


	Cuantum amendă

	
	
	Persoane fizice
	Persoane juridice

	1
	Neîntreţinerea în stare corespunzătoare a clădirilor pe care le au în proprietate, prin neefectuarea lucrărilor de reparaţii, amenajări şi a altor lucrări specifice;
	500 lei – 1.000 lei
	1.000 lei – 2.000 lei

	2
	Neîntreţinerea în stare corespunzătoare a anexelor gospodăreşti pe care le au în proprietate, prin neefectuarea lucrărilor de reparaţii, amenajări şi a altor lucrări specifice;
	500 lei – 1.000 lei
	1.000 lei – 2.000 lei

	3
	Neîntreţinerea în stare corespunzătoare a curților pe care le au în proprietate, prin neefectuarea lucrărilor de reparaţii, amenajări şi a altor lucrări specifice;
	500 lei – 1.000 lei
	1.000 lei – 2.000 lei

	4
	Neîntreţinerea în stare corespunzătoare a împrejmuirilor (gardurilor) aferente proprietății, prin neefectuarea lucrărilor de reparaţii, amenajări şi a altor lucrări specifice;
	500 lei – 1.000 lei
	1.000 lei – 2.000 lei

	5
	Neîntreţinerea în stare corespunzătoare a instalațiilor (ex. alimentare cu apă,canalizare, fose, stații epurare,etc.) aferente clădirilor/anexelor gospodărești/curților pe care le au în proprietate, prin neefectuarea lucrărilor de reparaţii, amenajări şi a altor lucrări specifice;
	500 lei – 1.000 lei
	1.000 lei – 2.000 lei

	6
	Neasigurarea curăţării faţadelor locuinţelor precum şi a celorlalte tipuri de construcţii amplasate la frontul străzii, precum și neluarea măsurilor privind tencuirea şi zugrăvirea periodică a acestora
	500 lei – 1.000 lei
	1.000 lei – 2.000 lei

	7
	Neasigurarea reparării, spălării geamurilor şi a vitrinelor, neînlocuirea celor sparte, neîntreţinerea firmelor şi a faţadelor imobilelor pe care le au în proprietate, precum și neluarea măsurilor privind spălarea, curăţarea şi zugrăvirea periodică a acestora
	500 lei – 1.000 lei
	1.000 lei – 2.000 lei

	8
	Neasigurarea curăţeniei pe terenurile şi locurile de depozitare aflate în proprietate, precum şi pe căile de acces
	500 lei – 1.000 lei
	1.000 lei – 2.000 lei

	9
	Neasigurarea curăţeniei şi igienei în imobilele şi incintele deţinute sub orice formă
	500 lei – 1.000 lei
	1.000 lei – 2.000 lei

	10
	Neasigurarea activităţii de curăţare, dezinsecţie şi deratizare în imobilele şi incintele deţinute sub orice formă
	500 lei – 1.000 lei
	1.000 lei – 2.000 lei

	11
	Depozitarea necorespunzătoare a reziduurile menajere, industriale, agricole, precum şi a materialelor refolosibile, în afara locurilor special amenajate sau autorizate de autoritatea publică locală
	500 lei – 1.000 lei
	1.000 lei – 2.000 lei

	12
	Nemenţinerea curăţeniei pe trotuare, drumuri publice, parcuri, piețe, precum și în orice alte locuri publice pe care le folosește
	500 lei – 1.000 lei
	1.000 lei – 2.000 lei

	13
	Nemenţinerea curăţeniei pe spațiul verde/pavelele din dreptul imobilelor deținute în proprietate/sub orice formă
	500 lei – 1.000 lei
	1.000 lei – 2.000 lei

	14
	Neîndepărtarea zăpezii şi gheții de pe trotuarele din dreptul imobilelor pe care le au în proprietate 
	400 lei – 1.000 lei
	800 lei – 2.000 lei

	15
	Neluarea măsurilor pentru asigurarea curăţării mijloacelor de transport şi a utilajelor la intrarea acestora pe drumurile publice
	400 lei – 1.000 lei
	800 lei – 2.000 lei

	16
	Neluarea măsurilor pentru asigurarea curățeniei şi întreţinerii şanţurilor, rigolele şi podeţele aferente proprietăţilor
	500 lei – 1.000 lei
	1.000 lei – 2.000 lei

	17
	Nefinalizarea construcţiilor începute, pe baza autorizaţiilor eliberate de primari, în condiţiile şi în termenele stabilite de acestea
	500 lei – 1.000 lei
	1.000 lei – 2.000 lei

	18
	Ocuparea domeniului public cu vehicule în afara spaţiilor marcate expres de administratorul domeniului public.
	200 lei – 800 lei
	400 lei – 1.600 lei

	19
	Circularea, pe timp nefavorabil cu masini,utilaje, utilaje agricole sau atelaje cu tractiune animal, pe trumurile publice locale nemodenizate(din pamanat sau balast) sau pe care se execută lucrari de intretinere, reparare,amenajare
	1.500- 2500 lei
	1500-3000 lei


CAPITOLUL IV: Dispoziții finale
Art. 9

(1)În cazul nerespectării obligaţiilor prevăzute la art.7 lit. d), e), f), h), i) şi k) în termenele notificate de primar, de 30 de zile, sau de persoanele împuternicite de acesta, primarul poate aproba executarea de către autoritatea administraţiei publice locale a acţiunilor de curăţare şi igienizare. Lucrările se efectuează în numele şi pe cheltuiala proprietarilor notificaţi, în limita fondurilor aprobate anual cu această destinaţie în bugetul local, cu condiţia constituirii dreptului de creanţă şi a recuperării cheltuielilor de la proprietarii notificaţi în condiţiile legii.

(2)În toate cazurile în care proprietarul notificat conform alin. (1) nu permite accesul în imobilul supus lucrărilor de intervenţie în vederea executării acestora de către autoritatea administraţiei publice locale, primarul solicită autorizarea instanţei judecătoreşti competente, prin ordonanţă preşedinţială, dată cu citarea părţilor.

Art. 10

(1)Constatarea și sancționarea contravențiilor prevăzute în prezenta hotărâre se face de către Primarul comunei Salcia sau de către Viceprimarul comunei Salcia precum și de către persoanele împuternicite prin dispoziție de primar.
(2)Agenții constatatori, respectiv Primarul comunei Salcia sau Viceprimarul comunei Salcia precum și persoanele împuternicite prin dispoziție de primar stabilesc sancțiunea -  amenda în cuprinsul procesului-verbal de constatare a contravenției.

(3)Prevederile prezentei hotărâri se completează cu prevederile Ordonanței nr.2/2001 privind regimul juridic al contravenţiilor, cu modificările și completările ulterioare.

Presedinte de sedinta,                                                           Contrasemneaza,

               Consilier local,                                                                 Secretar general,

                  Ștefan Toader,                                                                      Mihail Dumitru,
